Document ID: 32009R0150

KOMISIJAS REGULA (EK) Nr. 150/2009
(2009. gada 20. februāris),
ar kuru groza Regulu (EK) Nr. 619/2008, ar ko izsludina pastāvīgu konkursu par eksporta kompensācijām attiecībā uz dažiem piena produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 161. panta 3. punktu, 164. panta 2. punkta b) apakšpunktu un 170. pantu saistībā ar 4. pantu,
tā kā:
(1)
Komisijas Regula (EK) Nr. 619/2008 (2) paredz konkursa procedūras noteikumus saistībā ar eksporta kompensācijām par dabisko sviestu blokos ar kodu ex ex 0405 10 19 9700, sviesta eļļu tvertnēs ar kodu ex ex 0405 90 10 9000 un sauso vājpienu ar kodu ex ex 0402 10 19 9000.
(2)
Ir izsludināts pastāvīgs konkurss, lai noteiktu eksporta kompensācijas par šiem piena produktiem. Saskaņā ar Regulas (EK) Nr. 619/2008 4. panta 2. punktu katrs konkursa posms notiek reizi mēnesī. Lai labāk reaģētu uz piena tirgus stāvokļa pasliktināšanos, konkursa procedūras eksporta kompensāciju noteikšanai jāorganizē divas reizes mēnesī.
(3)
Tāpēc attiecīgi jāgroza Regula (EK) Nr. 619/2008.
(4)
Ņemot vērā nepieciešamību nekavējoties veikt efektīvus tirgus atbalsta pasākumus, šai regulai jāstājas spēkā nākamajā dienā pēc tās publicēšanas.
(5)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 619/2008 4. panta 2. punktu groza šādi.
1)
Pirmās daļas ievadfrāzi aizstāj ar šādu tekstu:
“Katrs konkursa posms sākas plkst. 13.00 (pēc Briseles laika) iepriekšējā otrdienā pirms konkursa piedāvājumu iesniegšanas pēdējās dienas, kā norādīts trešajā daļā, izņemot:”
2)
Trešās daļas ievadfrāzi aizstāj ar šādu tekstu:
“Katrs konkursa posms beidzas plkst. 13.00 (pēc Briseles laika) mēneša pirmajā un trešajā otrdienā, izņemot:”
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 20. februārī

Labels: 3
17